**แผนการจัดการเรียนรู้เพื่อเสริมสร้างคุณลักษณะอยู่อย่างพอเพียง**

**รหัสวิชา ท 12101 วิชาภาษาไทย กลุ่มสาระการเรียนรู้ภาษาไทย ชั้นประถมศึกษาปีที่ 2**

**หน่วยการเรียนรู้ที่ 1 เรื่อง แจกลูกพยัญชนะและสระพื้นฐานชุดที่หนึ่ง**

**แผนการจัดการเรียนรู้ที่ 1 เรื่อง แจกลูกอักษรกลางและสระอะ** **เวลา 1 ชั่วโมง**

**1. มาตรฐานการเรียนรู้/ตัวชี้วัด**

# มาตรฐาน ท 1.1 ใช้กระบวนการอ่านสร้างความรู้และความคิดเพื่อนำไปใช้ตัดสินใจ แก้ปัญหาในการดำเนินชีวิต และมีนิสัยรักการอ่าน

ท 1.1 ป. 2/1 อ่านออกเสียงคำ คำคล้องจอง และข้อความสั้นๆ

ท 1.1 ป. 2/8 มีมารยาท ในการอ่าน

มาตรฐาน ท 2.1ใช้กระบวนการเขียนเขียนสื่อสาร เขียนเรียงความ ย่อความ และเขียนเรื่องราวในรูปแบบ

ต่างๆ เขียนรายงานข้อมูลสารสนเทศและรายงานการศึกษาค้นคว้าอย่างมีประสิทธิภาพ

ท 2.1 ป. 2/1 คัดลายมือตัวบรรจงเต็มบรรทัด

ท 2.1 ป. 2/4 มีมารยาทในการเขียน

มาตรฐาน ท 3.1 สามารถเลือกฟังและดูอย่างมีวิจารณญาณ และพูดแสดงความรู้ ความคิด และความรู้สึกใน

โอกาสต่างๆ อย่างมีวิจารณญาณและสร้างสรรค์

ท 3.1 ป. 2/1 ฟังคำแนะนำ คำสั่งที่ซับซ้อน และปฏิบัติตาม

**2. สาระสำคัญ /ความคิดรวบยอด**

การฝึกอ่านออกเสียงแบบแจกลูก ฝึกซ้ำไปซ้ำมาจนกระทั่งเกิดความชำนาญคล่องแคล่ว อ่านคำย้ำทักษะ ทั้งอ่านเป็นกลุ่มและรายบุคคล คัดลายมือและเขียนตามคำบอกจากคำ กลุ่มคำ โดยไม่ต้องสอนความหมาย แต่ให้เด็กเรียนรู้ความหมายโดยไม่รู้ตัว เน้นกระบวนการฝึกอ่านเขียนด้วยบันได 4 ขั้น มีมารยาทในการอ่าน และการเขียน การฟังคำแนะนำ คำสั่งที่ซับซ้อน และปฏิบัติตามซึ่งสิ่งต่างๆเหล่านี้เด็กสามารถนำไปปรับใช้ในการเรียนรู้สิ่งใหม่ๆ ได้อย่างไม่สิ้นสุด

**3. จุดประสงค์การเรียนรู้**

3.1 นักเรียนอ่านออกเสียงแบบแจกลูก อ่านเป็นคำ และข้อความ อักษรกลางและสระอะได้ถูกต้อง

3.2 นักเรียนเป็นผู้มีมารยาทในการอ่านและการเขียน

3.3 นักเรียนการคัดลายมือตัวบรรจงเต็มบรรทัดตามรูปแบบการเขียนตัวอักษรไทย

3.4 แสดงความมุ่งมั่น พยายามและรับผิดชอบ ยึดหลักปรัชญาและเศรษฐกิจพอเพียง

**4. สาระการเรียนรู้**

4.1 การอ่านออกเสียงแบบแจกลูก อ่านเป็นคำ และข้อความ อักษรกลางประสมสระอะ

4.2 มารยาทในการอ่านและการเขียน

4.3 การคัดลายมือตัวบรรจงเต็มบรรทัดตามรูปแบบการเขียนตัวอักษรไทย

**5. สมรรถนะสำคัญของผู้เรียน**

* 1. ความสามารถในการสื่อสาร

5.1.1 ใช้ภาษาถ่ายทอดความรู้ ความเข้าใจ ความคิด ความรู้สึกและทัศนะของตนเองด้วยการพูด การอ่านและการเขียนคำ ข้อความ และแบบฝึกเสริมทักษะ

* 1. ความสามารถในการคิด
     1. การคิดทบทวนพยัญชนะและสระในภาษาไทย ที่เคยเรียนมาแล้วในชั้น ป.1
     2. การคิดเพื่ออ่านแจกลูก อ่านคำ ข้อความ อักษรกลางประสมสระอะ
     3. การคิดเพื่อเขียนตามคำบอก คำและข้อความ อักษรกลางประสมสระอะ

**6. คุณลักษณะอันพึงประสงค์**

6.1 ซื่อสัตย์สุจริต

6.1.1 รักษาความซื่อสัตย์ พูดความจริง ไม่นำสิ่งของของผู้อื่นมาเป็นของตนโดยเจ้าของไม่

อนุญาต

6.1.2 มีความจริงใจต่อตนเองและผู้อื่น

6.1.3 ปฏิบัติตนถูกต้องตรงตามความเป็นจริง ทั้งกาย วาจา ใจ ทั้งต่อตนเองและผู้อื่น

6.2 มีวินัย

6.2.1 ปฏิบัติตามข้อตกลงของกลุ่มและห้องเรียน

6.2.2 ตรงต่อเวลาในการปฏิบัติกิจกรรมต่าง

6.2.3 มีความรับผิดชอบในการทำงาน

6.3 ใฝ่เรียนรู้

6.3.1 สนใจการเรียน ตั้งใจเรียน

6.3.2 มีความเพียรพยายามในการเรียนรู้ การทำกิจกรรมต่าง ๆ

6.3.3 มีนิสัยรักการอ่าน

**7. ภาระงาน/ ชิ้นงาน**

7.1 แจกลูกอักษรกลางและสระอา

7.2 อ่านคำ และข้อความ อักษรกลางประสมสระอะ

7.3 คัดลายมือ/ผลงานการคัดลายมือ

7.4 เขียนตามคำบอก/ผลงานการเขียนตามคำบอก

**8. กิจกรรมการเรียนรู้**

8.1 นักเรียนทำแบบทดสอบก่อนเรียน (หน่วยที่ 1)

8.2 ให้นักเรียนท่องทบทวนพยัญชนะไทย ก – ฮ พร้อมกัน 2 เที่ยว โดยใช้ใบความรู้ประกอบ

8.3 ให้นักเรียนท่องทบทวนสระในภาษาไทยพร้อมกัน 2 เที่ยว โดยใช้ใบความรู้ประกอบ จากนั้นครูใช้คำถาม

- นักเรียนคิดว่า การทบทวนเรื่อง พยัญชนะไทย ก – ฮ และสระในภาษาไทย มีความสำคัญและมีความจำเป็นอย่างไร (*พิจารณาคำตอบของนักเรียน โดยให้อยู่ในดุลยพินิจของครู)*

(ใช้หลักความพอประมาณ การทบทวนความรู้เดิมเกี่ยวกับพยัญชนะและสระมีความเหมาะสมสำหรับเด็กวัยนี้ ซึ่งจะช่วยให้เด็กมีความพร้อมที่จะเรียนรู้ต่อไป)

8.4 ครูสนทนาซักถามกับนักเรียนเกี่ยวกับแผนภูมิแผ่นที่ 1 ใช้คำถามดังนี้

- นักเรียนจำพยัญชนะในแผนภูมิได้หรือไม่ แต่ละตัวมีชื่อว่าอย่างไร (*พยัญชนะ: ก จ ด ต บ ป อ* )

- นักเรียนจำสระในแผนภูมิหรือไม่ เรียกว่าสระอะไร (*สระ : อะ*)

- ถ้านักเรียนไม่รู้จักหรือจำพยัญชนะและสระไม่ได้ จะส่งผลอย่างไรต่อนักเรียน

(*พิจารณาคำตอบของนักเรียน โดยให้อยู่ในดุลยพินิจของครู)*

8.5 นักเรียนอ่านแจกลูก อ่านคำ ในแผนภูมิแผ่นที่ 1 ตามครู 2 เที่ยว พร้อมกัน หลังจากนั้นให้ฝึกอ่านซ้ำๆจนคล่องแคล่ว (การให้เด็กฝึกซ้ำๆ จนคล่องแคล่วเป็นการใช้หลักเหตุผล เพื่อให้นักเรียนแจกลูกและอ่านออกเสียงได้อย่างถูกต้องชัดเจน และยังได้สังเกตจดจำรูปคำทีละน้อย)

8.6 นักเรียนคัดลายมือข้อความสำหรับคัดลายมือด้วยตัวบรรจงเต็มบรรทัด ตามรูปแบบการเขียนตัวอักษรไทย ในสมุดคัดลายมือ เสร็จแล้วนำส่งครูเพื่อตรวจความถูกต้อง เรียบร้อย ครูแนะนำตามความเหมาะสมเป็นรายบุคคล ให้นักเรียนนำผลงานกลับบ้านด้วย เพื่ออ่านให้ผู้ปกครองฟัง โดยให้ผู้ปกครองลงชื่อกำกับผลงานของเด็ก

8.7 ครูเลือกอ่านคำสำหรับเขียนตามคำบอกในแผนภูมิที่ 1 คำละ 2 ครั้ง ให้นักเรียนเขียนตามคำบอกในสมุดเขียนตามคำบอก 10 คำ (10 ข้อ) เสร็จแล้วนำส่งครูเพื่อตรวจสอบความถูกต้อง (การให้เด็กเขียนตามคำบอกในสมุด ใช้หลักภูมิคุ้มกันและพอประมาณ เด็กได้ฝึกคัดลายมือ ขีดเส้นใต้ ขีดเส้นคั่น ทำงานให้เป็นระเบียบเรียบร้อย ซึ่งเหมาะสมกับเด็กวัยนี้เพราะเป็นการวางพื้นฐานในการทำงาน นอกจากนี้ยังเป็นการทดสอบอีกด้วย)

8.8 นักเรียนที่ทำกิจกรรมเสร็จแล้ว ให้อ่านหนังสือนิทาน/หนังสืออ่านเสริมในมุมหนังสืออย่างอิสระ(ฝึกให้เด็กเรียนรู้ด้วยตนเอง รักการอ่าน ใฝ่เรียนใฝ่รู้ ช่วยให้มีภูมิต้านทาน พร้อมที่จะเรียนรู้ตลอดเวลา)

8.9 ครูและนักเรียนช่วยกันสรุปเนื้อหา โดยใช้คำถามกระตุ้นดังนี้

- นักเรียนได้เรียนรู้เกี่ยวกับเรื่องอะไรบ้าง และสามารถนำความรู้นั้นไปใช้ประโยชน์อย่างไรได้บ้าง

**9. สื่อการเรียนรู้ / แหล่งเรียนรู้**

9.1 แบบทดสอบก่อนเรียน (หน่วยการเรียนรู้ที่ 1)

9.2 ใบความรู้พยัญชนะและสระในภาษาไทย

9.3 แผนภูมิแผ่นที่ 1

9.4 สมุดคัดลายมือ

9.5 สมุดเขียนตามคำบอก

9.6 หนังสืออ่านเสริมในมุมหนังสือ